**DĖL PAVEDIMO ROKIŠKIO RAJONO SAVIVALDYBĖS JUOZO KELIUOČIO VIEŠAJAI BIBLIOTEKAI**

2017 m. birželio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 13 dalimi ir Lietuvos Respublikos bibliotekų įstatymo 10 straipsnio 9 dalimi, Rokiškio rajono savivaldybės taryba n u s p r e n d ž i a:

1. Pavesti Rokiškio rajono savivaldybės Juozo Keliuočio viešajai bibliotekai aptarnauti Jūžintų Juozo Otto Širvydo ir Panemunėlio pagrindines mokyklas nuo 2017 m. rugsėjo 1d.

2. Sujungti Rokiškio rajono savivaldybės Juozo Keliuočio viešosios bibliotekos Jūžintų filialo ir Jūžintų Juozo Otto Širvydo pagrindinės mokyklos, bei Panemunėlio geležinkelio stoties filialo ir Panemunėlio pagrindinės mokyklos bibliotekos fondus, išskyrus vadovėlių, perduodant mokyklų bibliotekų fondus Juozo Keliuočio viešajai bibliotekai iki rugsėjo 1 d.

3. Įgalioti Rokiškio rajono savivaldybės Juozo Keliuočio viešosios bibliotekos direktorę ir Jūžintų Juozo Otto Širvydo bei Panemunėlio pagrindinių mokyklų direktorius iki 2017 m. rugsėjo 1 d. pasirašyti Jungtinės veiklos sutartis.

4. Įgalioti Rokiškio rajono savivaldybės administracijos direktorių parengti ir pasirašyti dokumentus, susijusius su šio sprendimo vykdymu, Rokiškio rajono savivaldybės Juozo Keliuočio viešosios bibliotekos Jūžintų filialo perkėlimu į Jūžintų Juozo Otto Širvydo pagrindinę mokyklą bei Panemunėlio geležinkelio stoties filialo perkėlimu į Panemunėlio pagrindinę mokyklą iki 2017m. rugsėjo 1 d.

5. Įpareigoti Jūžintų Juozo Otto Širvydo ir Panemunėlio pagrindinių mokyklų direktorius, rengiant metų biudžeto projektą, suplanuoti lėšas bibliotekų patalpų elektros energijos, šildymo, vandens ir kitų komunalinių paslaugų išlaidų padengimui.

4. Šis sprendimas gali būti skundžiamas Lietuvos Respublikos administracinių bylų teisenos įstatymų nustatyta tvarka.

Savivaldybės meras Antanas Vagonis

Petras Blaževičius

**TEIKIAMO SPRENDIMO PROJEKTO „ DĖL PAVEDIMO ROKIŠKIO RAJONO SAVIVALDYBĖS JUOZO KELIUOČIO VIEŠAJAI BIBLIOTEKAI“ AIŠKINAMASIS RAŠTAS**

2017-06-23

Rokiškis

**Parengto sprendimo projekto tikslai ir uždaviniai. Tikslas** – sujunti Rokiškio rajono savivaldybės Juozo Keliuočio viešosios bibliotekos bei Jūžintų Juozo Otto Širvydo ir Panemunėlio pagrindinių mokyklų bibliotekų fondus ir minimose vietovėse turėti ne dvi bibliotekas o vieną.

**Uždavinys** – iškelti Rokiškio rajono savivaldybės Juozo Keliuočio viešosios bibliotekos filialus iš Jūžintų ir Panemunėlio seniūnijų administracinių patalpų, įkeliant juos į mokyklų patalpas.

**Šiuo metu esantis teisinis reglamentavimas.** Lietuvos Respublikos bibliotekų įstatymo 10 straipsnio 9 dalyje pasakyta, kad savivaldybės viešoji biblioteka savivaldybės tarybos sprendimu gali aptarnauti bendrojo ugdymo mokyklą, sudarant jungtinės veiklos sutartį. Bibliotekos patalpos turi būti perkeliamos tik į geresnes bibliotekų veiklai vykdyti tinkamas patalpas, tai reglamentuojama bibliotekų įstatymo 15 straipsnyje. Sprendimo projektas parengtas vadovaujantis minimu teisiniu reglamentu.

**Sprendimo projekto esmė.** Rajone mažėjant gyventojų skaičiui, o tuo tarpų ir mokinių skaičiui buvusios gimnazijos ar vidurinės mokyklos tampa pagrindinėmis mokyklomis ir ten kur yra pagrindinė mokykla mūsų rajone jau nuo seno bibliotekos sujungtos, o pagrindines mokyklas reorganizuojant į pradines bibliotekos pasilieka pradinių mokyklų patalpose. Šiuo atveju Jūžintų Juozo Otto Širvydo ir Panemunėlio pagrindinės mokyklos po reorganizacijos vis dar turėjo savo atskiras bibliotekas, tai yra netikslinga, nes tik gimnazijos ir vidurinės mokyklos turi turėti savo atskiras bibliotekas. Šių bibliotekų pagrindinę veiklą vykdys Viešoji biblioteka, o veiklą su mokyklų vadovėliais turėtų vykdyti pati mokyklą, kur ir bus apsprendžiama jungtinės veiklos sutartyje. Mokyklose bibliotekų patalpų parengimas taip pat turi būti numatomas jungtinės veiklos sutartyje.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatytos.

**Nauda rajono gyventojams –** sujungus bibliotekų fondus, atsiranda vienas turtingesnis fondas, kuriuo gali pasinaudoti visi aptarnaujamo mikrorajono gyventojai. Iškėlus bibliotekos patalpas iš seniūnijų pastatų, atsiranda daugiau patalpų seniūnijų veiklai vykdyti, aptarnaujant gyventojus. Bibliotekoms įsikėlus į mokyklų patalpas gerėja skaitytojų aptarnavimo sąlygos.

**Finansavimo šaltiniai ir lėšų poreikis**: papildomos lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

Skyriaus vedėjas Petras Blaževičius